Source: http://www.upsvar.sk/zaruky-pre-mladych/prispevok-na-podporu-vytvorenia-pracovneho-miesta-v-prvom-pravidelne-platenom-zamestnani-51a.html?page_id=512907
Timestamp: 2018-01-18 18:00:39+00:00
Document Index: 5087429

Matched Legal Cases: ['§51', '§51', '§51', '§51', '§51', '§ 51', '§8', '§ 50', '§ 50', '§ 56', '§ 60']

ÚPSVaR > Príspevok na podporu vytvorenia pracovného miesta v prvom pravidelne platenom zamestnaní - §51a > Príspevok na podporu vytvorenia pracovného miesta v prvom pravidelne platenom zamestnaní - §51a
Národné projekty zamerané na podporu zamestnania mladých do 29 rokov
Príspevok na podporu vytvorenia pracovného miesta v prvom pravidelne platenom zamestnaní - §51a
Príspevok na vykonávanie absolvenskej praxe - §51
Hlavná stránka > Záruky pre mladých > Príspevok na podporu vytvorenia pracovného miesta v prvom pravidelne platenom zamestnaní - §51a
Príspevok na podporu vytvorenia pracovného miesta v prvom pravidelne platenom zamestnaní - § 51a
Úrad môže poskytnúť príspevok na podporu vytvorenia pracovného miesta v prvom pravidelne platenom zamestnaní zamestnávateľovi, ktorý na vytvorené pracovné miesto prijme do pracovného pomeru uchádzača o zamestnanie, ktorý je:
- občanom mladším ak 25 rokov veku, vedeným v evidencii uchádzačov o zamestnanie najmenej tri mesiace,
- občanom mladším ako 29 rokov veku vedeným v evidencii uchádzačov o zamestnanie najmenej šesť mesiacov,
a ktorí pred prijatím na vytvorené pracovné miesto nikdy nemali pravidelne platené zamestnanie, ak pracovný pomer je dohodnutý v rozsahu najmenej polovice ustanoveného pracovného času a ako zamestnávateľ o príspevok písomne požiada.
Pravidelne platené zamestnanie je zamestnanie, ktoré trvalo najmenej šesť po sebe nasledujúcich mesiacov, podľa §8 odsek 2 zákona o službách zamestnanosti.
Výška príspevku zodpovedá pracovnému pomeru dohodnutému na ustanovený týždenný pracovný čas; ak je pracovný pomer dohodnutý na kratší pracovný čas, výška príspevku sa pomerne kráti.
Príspevok sa poskytuje na základe písomnej dohody o poskytnutí príspevku uzatvorenej medzi úradom a zamestnávateľom najmenej počas 6 kalendárnych mesiacov a najviac počas 12 kalendárnych mesiacov.
Ak zamestnávateľ nesplnil túto povinnosť, je povinný vrátiť úradu pomernú časť poskytnutého príspevku zodpovedajúcu obdobiu, počas ktorého nezachoval pracovné miesto.
Príspevok sa neposkytuje na zamestnávanie uchádzača o zamestnanie, na ktorého zamestnávanie bol na to isté obdobie poskytnutý príspevok na:
- podporu zamestnávania znevýhodneného uchádzača o zamestnanie (§ 50),
- podporu rozvoja miestnej a regionálnej zamestnanosti (§ 50j),
- na udržanie občana so zdravotným postihnutím v zamestnaní (§ 56a),
- na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov (§ 60).